અમદાવાદની સાઠ લાખની વસતીની પ્રાથમિક સુખાકારીનાં કામો સાથે સીધી રીતે સંકળાયેલા મ્યુનિ. કોર્પોરેશન ગોવા રાજ્ય કરતાં પણ વધુ વાર્ષિક બજેટ ધરાવે છે, તેમ છતાં તંત્રના વ્યાપક ભ્રષ્ટાચાર, અણઘડ આયોજનના કારણે નાગરિકોના પાણી, ગટર અને રસ્તા જેવી બાબતોમાં પણ ‘અચ્છે દિન’ આવ્યા નથી. ખમાસા-દાણાપીઠ સ્થિત મ્યુનિ. મુખ્યાલયમાં જ અવારનવાર ટ્રાફિક જામ થઈ જાય છે! મ્યુનિ. પરિસર સ્થિત દેવાધિદેવ મહાદેવની ડાબી-જમણી અને પાછળની બાજુએ ખડકાતાં ટુવ્હીલરોથી ખુદ તંત્રને ‘નો પાર્કિંગ’નાં બોર્ડ મારવાં પડે છે. અન્ય ટુવ્હીલરચાલકોને અવરજવર માટે રસ્તો મળી રહે તેવો આશય આવાં બોર્ડ પાછળનો છે.